Would you like to read this article in %%?
Yes
No
Yupela i Gat Ol Meri i Save Autim Tok?
Yes. Olgeta Witnes Bilong Jehova i man bilong autim tok—na planti milion bilong ol em ol meri. Olsem Baibel i tok profet, ‘planti meri i go autim tok.’—Song 68:11.
Ol meri husat i Witnes Bilong Jehova i save bihainim eksampel bilong ol meri em Baibel i stori long ol. (Sindaun 31:10-31) Ol i no save go pas long mekim ol wok insait long kongrigesen, tasol ol i save mekim bikpela wok bilong autim tok. Ol i save skulim tu ol pikinini bilong ol long ol stiatok bilong Baibel. (Sindaun 1:8) Long rot bilong toktok na pasin bilong ol, ol Witnes meri i wok strong long kirapim ol arapela long bihainim gutpela pasin.—Taitus 2:3-5.
eng_Latn kab_Latn twi_Latn tpi_Latn tpi_Latn tpi_Latn